Document ID: 32005D0506

KOMISSION PÄÄTÖS,
tehty 14 päivänä heinäkuuta 2005,
päätöksen 1999/120/EY muuttamisesta yhden Albanian laitoksen sisällyttämiseksi väliaikaisiin luetteloihin kolmansien maiden laitoksista, joista jäsenvaltiot sallivat eläinten suolten tuonnin
(tiedoksiannettu numerolla K(2005) 2657)
(ETA:n kannalta merkityksellinen teksti)
(2005/506/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon sellaisten kolmannen maan laitosten väliaikaisten luetteloiden laatimista siirtymäkauden ajaksi koskevista yksityiskohtaisista säännöistä, joista jäsenvaltioilla on lupa tuoda tiettyjä eläintuotteita, kalastustuotteita ja eläviä simpukoita, 22 päivänä kesäkuuta 1995 tehdyn neuvoston päätöksen 95/408/EY (1) ja erityisesti sen 2 artiklan 4 kohdan,
sekä katsoo seuraavaa:
(1)
Väliaikaisista luetteloista kolmansien maiden laitoksista, joista jäsenvaltiot sallivat eläinten suolten tuonnin 27 päivänä tammikuuta 1999 annetussa komission päätöksessä 1999/120/EY (2) vahvistetaan väliaikaiset luettelot kolmansien maiden laitoksista, joista jäsenvaltioilla on lupa tuoda eläinten suolia.
(2)
Albania on nimennyt yhden eläinten suolia tuottavan laitoksen, jonka toimivaltaiset viranomaiset vakuuttavat toimivan yhteisön sääntöjen mukaisesti.
(3)
Mainittu laitos olisi näin ollen sisällytettävä päätöksellä 1999/120/EY vahvistettuihin luetteloihin.
(4)
Koska kyseistä laitosta ei ole vielä tarkastettu paikan päällä, siitä tapahtuvaan tuontiin ei saa soveltaa rajoitettuja fyysisiä tarkastuksia, joista säädetään kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetussa neuvoston direktiivissä 97/78/EY (3).
(5)
Päätös 1999/120/EY olisi sen vuoksi muutettava vastaavasti.
(6)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan päätöksen 1999/120/EY liite tämän päätöksen liitteen mukaisesti.
2 artikla
Tätä päätöstä sovelletaan 22 päivästä heinäkuuta 2005.
3 artikla
Tämä päätös on osoitettu kaikille jäsenvaltioille.
Tehty Brysselissä 14 päivänä heinäkuuta 2005.

Labels: 3
0
18
17